CELEX: 62018CA0056
Language: hr
Date: 2020-03-11 00:00:00
Title: Predmet C-56/18 P: Presuda Suda (peto vijeće) od 11. ožujka 2020. – Europska komisija protiv Gmina Miasto Gdynia, Port Lotniczy Gdynia Kosakowo sp. z o.o., Republika Poljska (Žalba – Državne potpore – Članak 108. stavak 2. UFEU-a – Potpora za ulaganje – Operativna potpora – Infrastruktura zračne luke – Javno financiranje koje su dodijelile općine Gdynia i Kosakowo u korist prenamjene zračne luke Gdynia-Kosakowo – Odluka Europske komisije – Potpora nespojiva s unutarnjim tržištem – Redoslijed povrata potpore – Poništenje koje je proglasio Opći sud Europske unije – Bitan postupovni zahtjev – Postupovna prava zainteresiranih stranaka)

29.6.2020   
            
            
               HR
            
            
               Službeni list Europske unije
            
            
               C 215/3
            
         
      Presuda Suda (peto vijeće) od 11. ožujka 2020. – Europska komisija protiv Gmina Miasto Gdynia, Port Lotniczy Gdynia Kosakowo sp. z o.o., Republika Poljska
      (Predmet C-56/18 P) (1)
      
      (Žalba - Državne potpore - Članak 108. stavak 2. UFEU-a - Potpora za ulaganje - Operativna potpora - Infrastruktura zračne luke - Javno financiranje koje su dodijelile općine Gdynia i Kosakowo u korist prenamjene zračne luke Gdynia-Kosakowo - Odluka Europske komisije - Potpora nespojiva s unutarnjim tržištem - Redoslijed povrata potpore - Poništenje koje je proglasio Opći sud Europske unije - Bitan postupovni zahtjev - Postupovna prava zainteresiranih stranaka)
      (2020/C 215/03)
      Jezik postupka: poljski
      
         Stranke
      
      
         Žalitelj: Europska komisija (zastupnici: K. Herrmann, D. Recchia i S. Noë, agenti)
      
         Druge stranke u postupku: Gmina Miasto Gdynia, Port Lotniczy Gdynia Kosakowo sp. z o.o. (zastupnici: T. Koncewicz, adwokat, M. Le Berre, avocat, K. Gruszecka-Spychała i P. Rosiak, radcowie prawni); Republika Poljska (zastupnici: B. Majczyna i M. Rzotkiewicz, agenti)
      
         Izreka
      
      
                  1.
               
               
                  Ukida se presuda Općeg suda od 17. studenoga 2017., Gmina Miasto Gdynia i Port Lotniczy Gdynia Kosakowo/Komisija (T-263/15).
               
            
                  2.
               
               
                  Odbija se treći prigovor šestog tužbenog razloga iz tužbe za poništenje u dijelu u kojem se taj prigovor temelji na povredi postupovnih prava zainteresiranih stranaka u ovom slučaju zbog toga što potonjima nije dana mogućnost da se izjasne, prije donošenja Odluke Komisije (EU) 2015/1586 od 26. veljače 2015. o mjeri SA.35388 (13/C) (ex 13/NN i ex 12/N) – Poljska – Osnivanje trgovačkog društva Gdynia-Kosakowo Airport, o relevantnosti komunikacije Komisije naslovljene „Smjernice o državnim potporama zračnim lukama i zračnim prijevoznicima”.
               
            
                  3.
               
               
                  Predmet se vraća Općem sudu Europske unije radi odlučivanja, s jedne strane, o aspektima trećeg prigovora šestog tužbenog razloga iz tužbe za poništenje o kojima se nije izjasnio u presudi Općeg suda Europske unije od 17. studenoga 2017., Gmina Miasto Gdynia i Port Lotniczy Gdynia Kosakowo/Komisija (T-263/15), i, s druge strane, o tužbenim razlozima prvom do petog te tužbe.
               
            
                  4.
               
               
                  O troškovima će se odlučiti naknadno.
               
            
         (1)  SL C 152, 30. 4. 2018.